คือหนูทานยาคุมแอนนาค่ะ แล้วเลิกกินไปเดือนนึงกลับมากินเมื่อตอน วันที่ 3/04/61 กินตอนประจำเดือนมาค่ะแล้วหมดเมื่อวันที่ 6-7 เดือน 04 นี้แหละคะจำไม่ได้ค่อยได้ แต่เราลืมกินยาคุมบ่อยนะคะ พอวันที่ 13/04/61 ประจำเดือนมาอีกซึ้งพึ่งหมดไปไม่กี่วัน จนวันที่ 16-17/04/61 มันในปริมาณวงกลมกลางๆอะค่ะ มันจะครบ7วันแล้วแต่ประจำเดือนยังไม่หมด มันผิดปกติไหมคะ ตอนนี้กังวลมากค่ะหนูพึ่งอายุ 17 ปี ไม่กล้าไปหา ไม่กล้าไปตรวจ
สวัสดีค่ะ ยาคุมกำเนิดมีฮอร์โมนเพศเป็นส่วนประกอบ ใช้ป้องกันการตั้งครรภ์และปรับประจำเดือนตามแพทย์สั่ง หากทานไม่สม่ำเสมอลืมทานยาคุมจะส่งผลให้มีการรบกวนการหลั่งฮอร์โมนเพศของร่างกาย ประจำเดือนอาจมาไม่สม่ำเสมอ มาเร็วหรือช้ากว่าปกติได้ นอกจากนั้นยังมีอาการคลื่นไส้ วิงเวียน คัดเต้านมได้ และประสิทธิภาพการป้องกันการตั้งครรภ์ลดต่ำลงค่ะ หากประจำเดือนมานานหรือมามากกว่าปกติ เพลีย กังวล ควรไปพบแพทย์นะคะ และหากมีปัจจัยเสี่ยงการตั้งครรภ์ จำเป็นต้องประเมินเรื่องการตั้งครรภ์ด้วยค่ะ เป็นกำลังใจให้ค่ะ